Thorvald Erichsen

**Thorvald Erichsen** (; 1868-yil 18-iyul, Trondxaym, Norvegiya – 1939-yil 23-dekabr, Oslo, Norvegiya) – norvegiyalik postimpressionist rassom.
## Biografiyasi
Thorvald Erichsen 1868-yil 18-iyulda Trondxaymda tugʻilgan. Otasi qandolatchi boʻlgan boʻli, u Erichsen juda yoshligida vafot etgan. Dastlab Erichsen pianinochi boʻlishni xohlaydi, lekin 1886-yilda rassom huquq fakultetida oʻqishni boshlaydi, keyinchalik Knud Bergslien rassomlik maktabiga oʻqishga kirish uchun oʻqishni toʻxtatadi va u yerda dekorativ va amaliy sanʼat yoʻnalishida tahsil oladi. 1890-yillarda qishni Italiya va Fransiyada, yozni Norvegiyada oʻtkazgan. Parijda Thorvald Pierre Bonnard bilan uchrashdi va undan postimpressionizmni oʻzlashtirgan. Rassom sifatidagi debyuti 1891-yilda „Høststemning“ () surati boʻlgan. 1892-yilda rassom Kopengagenga koʻchib oʻtadi va bu yerda uning badiiy rivojlanishiga katta taʼsir koʻrsatgan Kristian Zahrtmannga shogirdlikka tushadi. Daniyada boʻlganida rassom Daniya sivmolizm jamiyati bilan yaqin aloqalar oʻrnatadi. Norvegiyada asosan hamkasbi Erik Werenskiold bilan muloqot qilgan. 1900-yilda rassomning uslubi tubdan oʻzgarib, naturalistik yondashuvdan rang va shaklga urgʻu bera boshlaydi, doʻsti Oluf Wold-Torne bilan birga zamonaviy Norvegiya rassomchiligining yetakchilaridan biriga aylanishdi. Bu davrdagi eng mashhur asarlar Telemark atrofidagi bir nechta nyu va peyzaj janriga oid boʻlgan. 1907-yilgacha Germaniya va Skandinaviya mamlakatlarida koʻrgazmalar oʻtkazdi, buning natijasida uning rasmlari Milliy galereya, shuningdek, Rasmus Meyer, Ernest Thiel va Shvetsiya shahzodasi Eugen kabi kolleksionerlar tomonidan sotib olingan. 1907—1910-yillar oraligʻida  Vestre Gausdalda yashab, u yerda koʻproq qish mavsumiga oid peyzajlarni yaratgan. Rassom Lillehammerda uzoq vaqt yashagani uchun uning soʻnggi ishlari shu yerdagi qishloqlarning suratlariga oid boʻlgan. Garchi rassom yolgʻiz holda yashagan boʻlsa-da, uning rasmlari mashhur boʻlgan boʻlib, butun Yevropada sotilgan. 1929-yilda Barselonadagi Butunjahon koʻrgazmasida oltin medal bilan taqdirlangan. 1930-yilda rassom har yili beriladigan rassomlar stipendiyasi bilan taqdirlangan. Erichsen 1939-yilda Osloda leykemiyadan vafot etgan.

## Galereya

File:Thorvald Erichsen - Interior with the Artists Oluf and Kris Wold-Torne - NG.M.01814 - National Museum of Art, Architecture and Design.jpg|Interior with the Artists Oluf and Kris Wold-Torne (1900—1904)
File: Thorvald Erichsen En ung pikes værelse 1900.jpg|En ung pikes værelse (1900)
File:Thorvald Erichsen Aften Kviteseid 1900.png| Aften Kviteseid (1900)
File: Thorvald Erichsen - Winter - NG.M.00630 - National Museum of Art, Architecture and Design.jpg|Winter (1901)
File: Thorvald Erichsen 1916 Gudrun i hengeköien IMG 0947 holmsbu billedgalleri 01.jpg|Gudrun i hengeköienе (1916)
File: Thorvald Erichsen - Italian Landscape - NG.M.02910 - National Museum of Art, Architecture and Design.jpg|Italian Landscape (1918)
File:Thorvald Erichsen Blåst 1920.jpg|Blåst (1920)
File:Thorvald Erichsen - Seated Woman in an Interior - Nasjonalmuseet - NG.M.01970.jpg|Seated Woman in an Interior (1931)
File:Erichsen-Lillehammer.jpg|Lillehammer (1933)
File:Erichsen-Holmsbu.jpg|Holmsbu (1937)


## Manbalar